PAGE  
2

Duomenų skyriaus Kultūros projektų vadovo 2017 metų veiklos ataskaita

2017 m. vykdyti šie projektai, atlikti darbai:

1. Kauno tvirtovės inventorizavimas.
2017 m. pradžioje dalis Kauno tvirtovės (toliau – Tvirtovės) foto fiksavimo medžiagos pateikta KPD Kauno skyriui ir pristatyta Taryboje. Tęsiant šį projektą, vykdytas tam tikras monitoringas kaip kinta Tvirtovės pastatų būklė. Pasirinkta aktyviausia kaita pasižyminti A. Juozapavičiaus prospekte esančių Tvirtovės pastatų ir statinių fotofiksacija pagal gatvės išklotinę prijungiant pastatus, esančius gilumoje ir priklausančius tvirtovės kompleksui. Intensyviam darbui trukdė šaltas pavasaris ir labai lietinga vasara bei ruduo, kai lauke dirbti ištisą dieną neįmanoma. Juozapavičiaus pr. statinių fotofiksacioja atlikta. Nustatyta, ypač neporinės numeracijos pastatų sparti būklės kaita, Tvirtovės pastatus, tame tarpe ir buvusius avarinės būklės 2014-2015 m., rekonstruojant (ne visur sėkmingai) ir pritaikant gyvenamajai paskirčiai. Atsirado net ištisi kvartalai gyvenamųjų kotedžų vietoje buvusių apgriuvusių Tvirtovės ūkinės paskirties statinių. Nemažoje dalyje Tvirtovės statinių elementai išsaugoti, mėginta sukurti Tvirtovės statiniams būdingą įvaizdį naujoje statyboje. Keistesni dalykai tame, kad didžiulės buvusios kareivinės, aikštės privatizuotos ir pertvarkomos į gyvenamuosius kompleksus. Vienas pastatas, berods buvęs vienas iš štabo pastatų, patraukliai įjungtas į stambaus prekybos centro pastatą, išsaugant istorinės architektūros elementus.
2. Paveldo skaitmeninimas.

Kultūros paveldo centras (toliau – KPC) jau ankstesniais metais buvo patvirtintas „Virtualios elektroninio paveldo sistemos plėtros“ projekto, kurį koordinuoja Nacionalinė M. Mažvydo biblioteka, partneriu. 2017 m. stipriai suaktyvinti skaitmeninio projekto rengimo darbai, kurie iš esmės nevyko 2016 m. Iš naujo tikslinta reikalingos įrangos specifikacija, lėšų poreikis projekto vykdytojams, įrangai, administravimui ir kt. Nors projekto organizatoriai nesutinka tenkinti pilno poreikio, rasti tam tikri kompromisai ir skaičiavimai pateikti. 

KPC šiuo projektu siekia skaitmeninti ir padaryti prieinamais visuomenei virtualioje erdvėje svarbiausius Paveldosaugos bibliotekos Dokumentų fondų dokumentus. Kitas tikslas – sumažinti šių dokumentų originalų fizinį naudojimą ir užtikrinti jų išsaugojimą. Projekto rengėjams pateiktas ir suderintas siūlomų skaitmeninti fondų sąrašas ir dokumentų kiekiai. Be abejo, jų kiekiai gali kisti ir tai priklausys nuo skirtų projekto įgyvendinimui lėšų, tame tarpe, ir KPC nuosavų. 
Rudens pradžioje pagaliau parengtas solidžios apimties pirminis Investicijų projektas „Visuomenės poreikius atitinkančios virtualios kultūrinės erdvės vystymas“ (apimtis 137 psl.) ir pateiktas vertinimui. Pateiktame Projekto variante numatoma, kad Projekte dalyvautų 24 partneriai, Projektui prašoma daugiau nei 9,5 mln. €. 
Kada Projektas bus (ir ar bus) patvirtintas, pradėtas finansuoti ir vykdyti ataskaitos rengimo momentu duomenų neturiu.
3. Projektai ir darbo grupės.
KPD Registro tvarkymo, viešųjų ryšių ir edukacijos skyriaus specialistams prašant mėginta atnaujinti Paveldosaugininkų bendradarbiavimą su mokslininkais. Tartasi su KTU mokslininkais, dirbančiais įvairiose kultūros paveldo srityse. Deja, jų požiūris skeptiškas, matomai, dėl po pirmojo tokio bendradarbiavimo užmezgimo pasitarimo, kuriame dalyvavo daugelio mokslo įstaigų mokslininkai, neįvykusių jokių permainų. Metų pabaigoje pasiektas preliminarus susitarimas užmegzti bendradarbiavimą su Vilniaus dailės akademijos Paveldotvarkos katedra (bendradarbiavimas, tvarkant, restauruojant antkapinius paminklus Rasų kapinėse), šiam uždaviniui panaudojant ir VDA paveldosaugos, skulptūros specialybių studentus. Pasiektas ir kitas susitarimas 2018 m. kartu su KTU rengti tarptautinę konferenciją ir Forumą, skirtus Kauno moderno architektūrai. Bendradarbiavimo tarp minėtų institucijų ir KPD dokumentai turėtų būti pasirašyti 2018 m. pradžioje.
2015 m. siekiant sustabdyti KPC rūsių irimo procesus organizuota rūsių patalpų ekspertizė, surinkti visi privalomi dokumentai ir parengta Administracinio pastato rūsių (u. k. 28269) tyrimų ir tvarkytos darbų projekto parengimo paraiška ir pateikta KPD. Gavus 2016 m. finansavimą pradėti rūsių tyrimo ir tvarkymo darbai. 

2017 m. parengta tiems patiems tikslams paraiška, pateikta KPD. Šių dokumentų pagrindu parengtas Prašymas KPD Vilniaus skyriui išduoti tvarkybos darbų projektavimo sąlygas. Gavus finansavimą 2018 m. būtų tvarkomos KPC rūsio didžiosios patalpos grindys. 

2017 m. pirmame ketvirtyje KPD paskelbė Nekilnojamojo kultūros paveldo pažinimo sklaidos, atgaivinimo ir leidybos projekto dalinio finansavimo valstybės biudžeto lėšomis konkursą. Šiam konkursui parengtas projektas „Sunaikintų ir išlikusių Lietuvos nepriklausomybės paminklų skaitmeninės duomenų bazės sukūrimas“, pateikta paraiška. Deja, projektas lėšomis paremtas nebuvo, o argumentas buvo, kad projektas neprioritetinis (prioritetas – piliakalniai). Atrodo KPD vertinimo komisijos ekspertai pamiršo, kad 2018-ieji yra Lietuvos Nepriklausomybės, kurią ir apgynė Lietuvos savanoriai, 100-mečio metai.
Vadovauta VU studentų magistrantų praktikai. Bakalaurai tikriausiai atvyks pačioje metų pabaigoje, taip pat bus organizuojama jų praktika.

Dalyvauta ir padėta pravedant Vilniaus architektūros atvirų dienų renginius „Open House“, kurie vyko KPC.
Dirbta KPC direktoriaus įsakymais sudarytose darbo grupėse  inventorizavimo, turto nurašymo ir kitose komisijose, vykdyti kiti KPC direktoriaus pavedimai, rengti raštai.

